[[P3]] lod Carpark North være en del af "Demodysten", som de vandt meget overbevisende med en stor enighed hos både lyttere og branchefolk.{{kilde mangler|dato=Uge 9, 2014}} P3 inviterede bandet i studiet, hvor de indspillede sangen "There's A Place", der efterfølgende blev "[[Ugens Uundgåelige]]". Carpark North inkluderede sangen på et nyt oplag af ''Carstereo'', der begyndte at blive solgt i pladebutikker som [[Stereo Studio]] og GUF. Demoen endte med at sælge 2.700 eksemplarer, hvilket gør det til den mest solgte danske demo nogensinde {{kilde mangler|dato=Uge 13, 2011}}, inden den blev trukket tilbage. Inden da blev bandet belønnet med en særlig P3 Pris, for at have begået Årets MP3. I sommeren 2002 spillede Carpark North på [[Musikfestival|festivaler]] og til open airs, bl.a. [[Nibe Festival]], [[Slesvig Rocks]] 2002 og i Univers ved Århus Festuge. Ved bandets koncert på [[Midtfyns Festival]] i juli blev der underskrevet kontrakt med [[Medley Records]], lige inden bandet gik på scenen.{{kilde mangler|dato=Uge 13, 2011}}
Organisationer